Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 113/13/2201	Dunajská Streda, 24.6.2013
EEČ : 2-16-84-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa XXXXX v čase o XXXXX hod. vo XXXXX, okres Dunajská Streda v obchodnom dome XXXXX na  XXXXX odcudzila XXXXX o hmotnosti XXXXX XXXXX, XXXXX o hmotnosti XXXXX, XXXXX o hmotnosti XXXXX a to tak, že si tieto výrobky dala odvážiť pri pulte s mäsovými výrobkami, najprv si ich položila do nákupného košíka a potom medzi regálmi si ich skryla do tašky, pričom pri pokladni po zaplatení ostatného tovaru bola kontrolovaná strážnou službou, kedy pri kontrole z tašky  dobrovoľne vrátila  odcudzený tovar, pričom krádežou spoločnosti XXXXX, XXXXX spôsobila škodu XXXXX a daného konania sa dopustila napriek tomu, že rozhodnutím Obvodného úradu - odbor všeobecnej vnútornej správy Dunajská Streda č. 333/12 zo dňa 2.7.2012, ktoré nadobudlo právoplatnosť dňa 2.7.2012 jej bola uložená pokuta vo výške XXXXX za priestupok proti majetku podľa § 50 ods. 1 Zákona č. 372/1990 Zb. SNR v znení neskorších predpisov.

Podľa §216 odsek 2 Trestného poriadku je určená obvinenej skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vykonaným skráteným vyšetrovaním bolo preukázané, že obvinená sa dopustila prečinu krádeže podľa § 212 ods. 2 písm. f) Tr. zák. na tom skutkovom základe, ako je  to uvedené vo výrokovej časti tohto uznesenia.

     	Obv. XXXXX sa k spáchaniu skutku priznala a svoje konanie oľutovala. Zároveň súhlasila, aby prokurátor podľa § 216 Tr. por. voči nej vedené trestné stíhanie podmienečne zastavil.

Zástupkyňa poškodenej strany XXXXX vo svojej výpovedi opísala spáchanie skutku obvinenou, zároveň uviedla, že odcudzený tovar bol nepoškodený vrátený do predajne, preto žiadna škoda nevznikla a žiadnu si ani neuplatňuje.

	Svedok XXXXX vo svojej výpovedi uviedol, že ako zamestnanec strážnej služby v inkriminovanom čase spozoroval obvinenú, ako sa pohybuje po predajni, tovar nakladala do nákupného košíka a následne do svojej tašky, preto ju zadržal po prejdení pokladne bez zaplatenia tovaru a vyzval na predloženie obsahu tašky, v ktorej mala odcudzený tovar. Následne zavolal políciu.

Obvinená nie je z miesta trvalého bydliska bližšie charakterizovaná.

Z výpisu z Ústrednej evidencie priestupkov MV SR zo dňa 30.12.2012 vyplýva, že správny orgán /Obvodný úrad Dunajská Streda/ konanie obvinenej prejednával za spáchanie priestupku proti majetku pod č. XXXXX.

Z odpisu z registra trestov zo dňa 28.02.2013 vyplýva, že obvinená doteraz nebola súdne trestaná.
 
     	Po preskúmaní vyšetrovacieho spisu som dospel k záveru, že u obvinenej sú splnené podmienky na postup podľa § 216 ods. 1 Tr. por., pretože obvinená s takýmto postupom súhlasila, k spáchaniu trestného činu sa priznala, k spôsobeniu škody nedošlo, ako ani k vzniku ďalšej škody, pričom ide o prečin, kde horná hranica trestnej sadzby odňatia slobody nepresahuje päť rokov.

     	Vzhľadom na vyššie uvedené skutočnosti, osobu obvinenej, s prihliadnutím na jej doterajší život a okolnosti prípadu, som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce.

     	Zároveň som podľa § 216 ods. 2 Tr. por. určil obvinenej skúšobnú dobu na 1 rok. Po uplynutí skúšobnej doby, ak obvinená povedie v jej priebehu riadny život, bude rozhodnuté o jej osvedčení v skúšobnej dobe podľa § 217 Tr. por., v opačnom prípade bude v trestnom stíhaní pokračované.
   
  	Ak do dvoch rokov od uplynutia skúšobnej doby nebude vydané rozhodnutie podľa § 217 ods. 1 Tr. por. bez zavinenia obvinenej, bude sa mať za to, že sa osvedčila.

Poučenie:
 Proti tomuto uzneseniu je prípustná sťažnosť, ktorú je možné podať 
                            na Krajskú prokuratúru v Trnave do troch dní od jeho doručenia
                            cestou podpísanej prokuratúry. 
                            Sťažnosť má odkladný účinok.

JUDr. Viktor Kubala
prokurátor